Συζήτηση:Πασχάλης Σερέτης/Πρόταση διαγραφής

message: Μεσοεπιθετικός ποδοσφαιριστής μόλις 12χρονης καταγεγραμμένης σταδιοδρομίας, στην οποία έχει να επιδείξει 108 αγώνες και 8 τέρματα (όχι όλες/όλα τεκμηριωμένα) ως εξής
* 1986-87: για ΑΟ Ξάνθης σε Β' Εθνική Ελλάδας (ατεκμηρίωτα 20/5) δανεικός από τον ΠΑΟΚ
* 1987-Δεκ. 1988: για ΠΑΟΚ 1½ αγωνιστική περίοδο σε Α' με 15 συμμετοχές (τις 11 ως αλλαγή)
* Δεκ. 1988-1990: για Απόλλωνα Θεσσ/κης 1½ έτος σε Α' με 15 σμτχ και 1 γκολ
* 1990-91: μάλλον για Απόλλωνα Θεσσ/κης σε Β' Εθνική
* 1991-Δεκ. 1992: για Δόξα Δράμας 1½ χρόνο σε Α' με 19 σμτχ και 1 τέρμα
* Δεκ. 1992-1993: για Ολυμπιακό Βόλου το δεύτερο μισό της περιόδου σε Β'
* 1993-1997: για Φράιμπουργκ 4 έτη σε Μπουντεσλίγκα με 36 σμτχ (4 βασικός, 32 αλλαγή, κανένα ολόκληρο 90λεπτο) και 1 γκολ
* 1997-98: για Ενεργκί Κότμπους (με οπαδό τη Μέρκελ ) σε Β' Γερμανίας με 3/0.
* 1998-2002: ενδέχεται να αγωνίστηκε σε χαμηλότερες κατηγορίες Γερμανίας ή/και Ελλάδας.
Σύνολα:
* 4½ αγωνιστικές περιόδους με 49/2 στην Α' εθνική Ελλάδας
* 2½ (με πάνω από 20/5, αλλά χωρίς τεκμηρίωση) στη Β'
* 4 με 36/1 στην Α' Γερμανίας
* μία με 3/0 στη Β'.
Μοναδικό ψήγμα εγκυκλοπαιδικότητας, κατά τη γνώμη μου, το γεγονός ότι υπήρξε από τους πρώτους Έλληνες που αγωνίστηκε σε ευρωπαϊκή Α' κατηγορία. Αποκλειστικά με αυτό, όμως, ο Σερέτης δύσκολα προκύπτει εγκυκλοπαιδικός, ενώ επίσης το στοιχείο αφενός χρειάζεται τεκμηρίωση, αφετέρου αντιμετωπίζει πρόβλημα ελληνοκεντρικότητας. Άλλωστε και ανεξάρτητα με το τελευταίο, δεν γίνεται να διατηρούμε λήμμα για κάθε συμπατριώτη μας που έπαιξε εκ των πρώτων –ακόμη και πρώτος– σε κάθε ξένη χώρα από την Αγγλία έως τα Βανουάτου (δεδομένου ότι κατηγοροποίηση σε σπουδαία, λιγότερο σημαντικά και ανάξια λόγου εθνικά πρωταθλήματα αποτελεί Πρωτότυπη έρευνα). Εννοείται, όταν η υπόλοιπη καριέρα του ποδοσφαιριστή δεν δικαιολογεί εγκυκλοπαιδικότητα.
Ένα άλλο ενδιαφέρον στοιχείο:
replies: text: Το Γερμανικό περιοδικό Kicker τον συμπεριέλαβε στην καλύτερη ενδεκάδα της μπουντεσλίγκα αρκετές φορές και (εντάξει, παραμύθα, αλλιώς θα το συζητούσαμε από τη δεκαετία του '90 και επί αιώνες) με την συμμετοχή του στο UEFA CUP εναντίον της Slavia Prag - SC Freiburg 0-0 έγινε ο πρώτος Έλληνας επαγγελματίας ποδοσφαιριστής που αγωνίστηκε ως ξένος ( μη κοινοτικός ) με σύλλογο του εξωτερικού ( SC Freiburg ) στα κύπελλα Ευρώπης!
Το ότι μετείχε στον αγώνα είναι δεδομένο, αλλά μάταια αναζητήθηκε τεκμηρίωση του ρεκόρ. Μάλλον πάντως δεν είναι τυχαίο ότι το συγκεκριμένο κανάλι του youtube ανήκει στον ίδιο τον Σερέτη ή σε γνωστό του, το δε σύντομο –και με υπερβολές– βιογραφικό επαναλαμβάνεται στα 2 από τα 3 αναρτημένα βίντεο (πλην του γάμου του). Και σίγουρα πρέπει να ληφθεί υπόψη για τη διατήρηση ή μη του λήμματος, ότι αυτό αποτελεί το μοναδικό που ενδιαφέρει το χρήστη που το δημιούργησε και μάλιστα σε μορφή σχεδόν ίδια με το κείμενο στα βίντεο (είχε τεθεί και ζήτημα παραβίασης πνευματικών δικαιωμάτων παλαιότερα). --Στέλιος Πετρουλάκης (συζήτηση) 17:51, 21 Δεκεμβρίου 2015 (UTC)

text: Σχόλιο Η σκέψη ότι ο Σερέτης δεν πληροί τα κριτήρια εγκυκλοπαιδικότητας στριφογύριζε στο μυαλό εδώ και μήνες, αλλά πράξη δεν γινόταν και κάποιοι ...άρηδες ίσως καταλάβουν την εξήγηση. Είχε εμφανιστεί στα ποδοσφαιρικά πράγματα ταυτόχρονα με την ταινία Η φανέλα με το νούμερο 9 του Βούλγαρη (βασισμένη στο βιβλίο του 1986 από το συγχωρεμένο Κουμανταρέα) και η παρέα των πιτσιρικάδων παρακολουθούσαμε την πορεία του Πασχάλη, περίεργοι εάν τελικά θα έχει την ίδια με τον ήρωα Μπιλ Σερέτη (επιθετικός, ομορφόπαιδο, σε μεγάλη ομάδα ως ταλέντο και γρήγορα σε επαρχιακές γυροβολιά, τραυματισμοί κλπ). Όταν πήγε στη Γερμανία χάθηκαν τα ίχνη του, καθώς τότε δεν υπήρχε διαδίκτυο ή ειδική στήλη στις αθλητικές εφημερίδες κάθε Δευτέρα με τις επιδόσεις των Ελλήνων του εξωτερικού (παρότι αυτοί ήταν ελάχιστοι, ούτε εκείνες μπορούσαν να βρουν ενημέρωση). Η απόφαση να υποβληθεί πρόταση διαγραφής, λήφθηκε όταν έγινε η διαπίστωση πως σήμερα στο google ο Μπιλ έχει τις ίδιες ευρέσεις με τον Πασχάλη, πολλές του οποίου είναι από ποδοσφαιρικές βάσεις δεδομένων ή και αυτοαναφορικές.

text: ΥΓ ενδιαφέρον παρουσιάζει η πολύ πρόσφατη 10άδα Ελλήνων με τις κορυφαίες θητείες στη Μπουντεσλίγκα που δημοσιοποίησε η ίδια η διοργανώτρια. Ο ΠΣ δεν είναι μέσα. --Στέλιος Πετρουλάκης (συζήτηση) 22:12, 21 Δεκεμβρίου 2015 (UTC)
|}
thread_title:  [[Πασχάλης Σερέτης]]